SAMCO รายได้ลด กดกำไรปี 63 ร่วง 49% เหลือ 41 ลบ. ยังปันผล 0.03 บ. XD 20 เม.ย.นี้
SAMCO รายได้ลด กดกำไรปี 63 ร่วง 49% เหลือ 41 ลบ. จากปีก่อนมีกำไร 79 ลบ. ยังปันผล 0.03 บ. XD 20 เม.ย.นี้
19 ก.พ. 2564

บริษัท สัมมากร จำกัด (มหาชน) หรือ SAMCO รายงานผลการดำเนินงานงวดปี 2563 สิ้นสุดวันที่ 31 ธ.ค.2563 ดังนี้

โดยผลการดำเนินงานงวดปี 2563 มีกำไรลดลง เนื่องจากมีรายได้รวมจำนวน 1,701.50ล้านบาท เมื่อเทียบกับปีก่อนมีรายได้รวม จำนวน 2,302.10 ล้านบาท ลดลง 600.60 ล้านบาท หรือคิดเป็นร้อยละ 26.09 จากธุรกิจอสังหาริมทรัพย์ที่ลดลง 312.12 ล้านบาท หรือคิดเป็นร้อยละ 17.31 ส่วนรายได้จากการให้เช่า รายได้ค่าบริการ และรายได้อื่นลดลง 288.48 ล้านบาท หรือคิดเป็นร้อยละ 57.78 เป็นผลมาจากในปี 2562 บริษัทร่วม มีกำไรจากการโอนสิทธิและหน้าที่ตามสัญญาจะซื้อจะขายที่ดิน จำนวน 196.48 ล้านบาท
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 โดยอัตราการจ่ายปันผลเป็นเงินสด 0.03 บาทต่อหุ้น วันที่ไม่ได้รับสิทธิปันผล (XD) 20 เม.ย. 2564 วันที่จ่ายปันผล 7 พ.ค. 2564